**Všeobecne záväzné nariadenie č. 4 /2019**

**obce Lemešany**

**o miestnych daniach za nevýherné automaty na území obce Lemešany**

Obecné zastupiteľstvo obce Lemešany na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanoveniami zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnej dani za nevýherné automaty sú ustanovené v § 44 až § 51 zákona.

**§ 2**

**Základné ustanovenie**

Obec Lemešany ako správca dane týmto VZN zavádza s účinnosťou od 1.1.2020 miestnu daň za nevýherné automaty.

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dane za jeden nevýherný hrací automat a rok

**§ 4**

**Sadzba dane**

Správca dane určuje sadzbu dane:

1. elektrické prístroje na počítačové hry a kalendárny rok **665,00 €**
2. mechanické prístroje - biliard a kalendárny rok **335,00 €**
3. mechanické prístroje – stolný futbal a kalendárny rok **100,00 €**
4. mechanické prístroje – stolný hokej a kalendárny rok **100,00 €**
5. mechanické prístroje - šípky a kalendárny rok  **70,00 €**
6. iné zariadenie na zábavné hry ako je uvedené v a) až e) a kalendárny rok **70,00 €**
7. automatické hojdacie zariadenia pre deti **50,00 €**

**§ 5**

**Spôsob vedenia preukaznej evidencie na účely dane a spôsob identifikácie predajných automatov**

1. Daňovník je povinný označiť každý nevýherný automat na viditeľnom mieste štítkom, kde musí byť uvedené obchodné meno prevádzkovateľa, sídlo, resp. miesto podnikania, IČO, dátum začatia prevádzkovania nevýherného automatu a výrobné číslo.
2. Daňovník je povinný na výzvu správcu dane predložiť inventárny zoznam evidencie nevýherných automatov.

**§ 6**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Lemešany č. 2/2012

**§ 7**

**Záverečné ustanovenie**

Na tomto VZN obce Lemešany sa uznieslo obecné zastupiteľstvo obce Lemešany dňa 11. 12. 2019 svojím uznesením č. 57 a toto VZN nadobúda účinnosť **1. januára 2020**.

 Ing. Marko Bučko

 starosta obce

Vyvesené na úradnej tabuli a webovom sídle: 26. novembra 2019

Zvesené z úradnej tabule a z webového sídla: 11. decembra 2019